16.6.2023
DA
Den Europæiske Unions Tidende
C 214/179 Tirsdag den 17. januar 2023
Ændring 14 Forslag til forordning Betragtning 30 Kommissionens forslag (30)
Ændring
For at sikre, at de kompetente myndigheder er i stand til på korrekt vis at behandle de dokumenter, de får forelagt, vedrørende overførsel af affald, er det nødvendigt at pålægge anmelderen en pligt til at forelægge en autoriseret oversættelse af disse dokumenter på et for disse myndigheder acceptabelt sprog, hvis de anmoder herom.
(30)
For at sikre, at de kompetente myndigheder er i stand til på korrekt vis at behandle de dokumenter, de får forelagt, vedrørende overførsel af affald, og samtidig undgå en unødig byrde, bør anmelderen forelægge anmeldelser, oplysninger, dokumentation eller anden kommunikation på de berørte kompetente nationale myndigheders officielle sprog eller på engelsk.
Der bør forelægges en autoriseret oversættelse af disse dokumenter til et sprog, som disse myndigheder kan acceptere, hvis de kom­ petente myndigheder anmoder herom, men kun i behø­ rigt begrundede tilfælde.
Ændring 15 Forslag til forordning Betragtning 31 Kommissionens forslag (31)
For at undgå afbrydelser i overførsler af affald eller varer som følge af uenighed mellem de kompetente myndighe­ der om affalds eller varers status er det nødvendigt at fastlægge en procedure for bilæggelse af sådanne tvister.
Det er i den forbindelse vigtigt, at de kompetente myndigheder baserer deres afgørelser på bestemmelserne vedrørende status som biprodukter og om affaldsfasens ophør i direktiv 2008/98/EF.
Det er også nødvendigt at fastlægge en procedure for bilæggelse af tvister mellem kompetente myndigheder om, hvorvidt affald bør være omfattet af anmeldelsesproceduren.
For at sikre en bedre harmonisering i hele Unionen af betingelserne for, hvornår affald bør være omfattet af anmeldelsesproce­ duren, bør Kommissionen også tillægges beføjelse til at vedtage gennemførelsesretsakter, der fastsætter kriterier for klassificering af specifikt affald i de relevante bilag til denne forordning, og dette vil afgøre, om det er omfattet af anmeldelsesproceduren.
For at undgå, at affald fejlagtigt angives som brugte varer, og for at skabe juridisk klarhed bør Kommissionen desuden tillægges beføjelser til at vedtage gennemførelsesretsakter, hvori der fastsættes kriterier for at skelne mellem brugte varer og affald for specifikke varer, for hvilke en sådan sondring er vigtig, navnlig i forbindelse med eksport heraf fra Unionen.
Ændring (31)
For at undgå afbrydelser i overførsler af affald eller varer som følge af uenighed mellem de kompetente myndighe­ der om affalds eller varers status er det nødvendigt at fastlægge en procedure for bilæggelse af sådanne tvister.
Det er i den forbindelse vigtigt, at de kompetente myndigheder baserer deres afgørelser på bestemmelserne vedrørende status som biprodukter og om affaldsfasens ophør i direktiv 2008/98/EF.
Det er også nødvendigt at fastlægge kriterier til klassificering af specifikt affald i bilagene til denne forordning og at fastlægge en procedure for bilæggelse af tvister mellem kompetente myndigheder om, hvorvidt affald bør være omfattet af anmeldelsesproceduren.
For at skabe retssikkerhed og undgå, at affald fejlagtigt angives som brugte varer, er det nødvendigt at fastsætte kriterier for at skelne mellem brugte varer og affald for specifikke varer, for hvilke en sådan sondring er vigtig, navnlig i forbindelse med eksport heraf fra Unionen.